Alcaucín

Alcaucín estas hispana municipo de la provinco Malago, regiono Andaluzio. Estas en la orienta parto de la marborda provinco Malago, kiu siavice estas en la Costa del Sol, borde de la Mediteranea Maro kaj sur la deklivaro de montaro.
eta|maldekstre|Alcaucín en la provinco Malago.
Ĝi estas en la komarko Axarquía [aĥarKIa], lime kun la provinco Granado. Ŝosee ĝi estas je 54 kilometroj de la provinca ĉefurbo Malago, kaj je 504 km de Madrido, ŝtata ĉefurbo. En 2016 estis 2272 loĝantoj.«Cifras oficiales de población resultantes de la revisión del Padrón municipal a 1 de enero». Konsultita la 19an de januaro 2020. 

Temas pri montara areo kun kruta tereno kaj naturaj belaj pejzaĝoj de riĉa flaŭro kaj faŭno.

La nomo Alcaucín estas de araba deveno, derivita el القوسين al-qawsayn (probable prononcita al-kaŭsīn kolokve), kio signifas "La arkoj". Kelkaj fakuloj sugestas la hipotezon ke la nomo rilatas al ekzisto de iama akvedukto (tio aperas en la blazono) kaj aliaj al abundo de taksusoj, nome arboj el kies ligno oni faris pafarkojn por ĉasado kaj milito.

La municipa teritorio estas de la zonoj de la provinco kie oni povas atesti la loĝadon de prahomoj, kiel dokumentas la elfosado farita en "Boquete de Zafarraya" en 1983 en kiuj aperis homaj restaĵoj, inter kiuj mandiblo, kiu apartenis al homo Neandertalo. Dum la epoko de koloniigo fare de fenicoj, oni ekkonstruis la Fortikaĵon de Zalía, sed estis araboj kiuj konstruis la nunan kastelon ĝis en 1485 ĝi estis konkerita de la Katolikaj Gereĝoj.

 Vidu ankaŭ 
 Listo de municipoj de la provinco Malago

 Notoj 

Kategorio:Municipoj de Provinco Málaga
Kategorio:Loĝlokoj de provinco Málaga